**Instruks for åpning og stenging av hall – Vedlegg 2**

Følgende forhold skal kontrolleres før bygget kan tas i bruk:

|  |
| --- |
| * + Samtlige utganger skal være mulig å åpne fra innsiden uten bruk av nøkkel.   + Samtlige utganger skal være fri for hinder. Dette er særlig viktig om vinteren, da snøfall i løpet av natten kan dekke til utgangsdører. Ved snøfall må derfor alle utgangsdører funksjonstestes.   + Brannalarmanlegg skal fungere som normalt uten feil eller utkoblinger.   + Utgangsmarkeringsskilt lyser.   + Slokkeutstyr er uten synlige skader.   + Sjekke evt. meldinger i Meldingslogg-bok. |

Følgende forhold skal kontrolleres før bygget forlates:

|  |
| --- |
| * + Eventuelle varmeelementer/ovner er ikke tildekket, samt at alt elektrisk utstyr (kaffetraktere, kokeplater mv.) er avslått.   + Brannalarmanlegg skal fungere som normalt uten feil eller utkoblinger.   + Alle har forlatt bygningen. |

***Instruks for brannforebyggende tiltak-Vedlegg 3***

Følgende regler gjelder for alle som oppholder seg i og ved hallen:

|  |
| --- |
| * + Bygget skal ikke åpnes for brukere uten at det er en sikkerhetsrepresentant tilstede som tilfredsstiller Idrettsservice sine krav til opplæring i brannsikkerhet og rutiner.   + Eventuelle varmeelementer/ovner skal ikke dekkes til.   + Røyking tillates ikke inne i bygget. Utvendige askebeger skal ikke være plassert i nærheten av byggets fasade.   + Rømningsveier og utganger skal ikke dekkes til eller sperres. Dette gjelder også markeringsskilt som angir rømningsveier og utganger.   + Kaffetrakter, vannkoker, stekeplate mv. skal ikke brukes når det ikke er personer tilstede.   + Utstyr med høy effekt (lyskastere, varmeovner mv.) skal ikke kobles til strøm uten at det er sikkert at strømkursen er dimensjonert for belastningen. |

**Instruks for evakuering, varsling og bekjempelse av brann – Vedlegg 4**

**Evakuering av bygget**

|  |
| --- |
| * + Bygget skal evakueres ved utløst brannalarm, oppdaget brann samt ved andre faresituasjoner.   + Dersom brannalarm ikke er utløst, startes evakuering ved å trykke inn manuell melder (rød bryter).   + Gjennomsøk bygget dersom dette kan gjøres på en sikker måte (egensikkerhet). Dersom dette ikke er mulig, skal også sikkerhetsansvarlig evakuere omgående. Sørg for at alle starter evakuering uten opphold.   + Gjennomsøk bygget. Når bygget er tømt, gå ut og informer om møteplass. Det er viktig at personer flytter seg fra inngangspartiet og adkomstvei til hallen, da brannvesenet har behov for stor plass og rask tilkomst til bygget.   + **Møteplass er ved ………………………………………………….**.   + Møt brannvesenets innsatsleder og gi nødvendig informasjon. |

**Varsling ved brann**

|  |
| --- |
| * + Brann varsles med lydsignal fra klokker i hele bygget.   + Dersom brann blir oppdaget før alarmanlegget aktiveres, skal nærmeste manuelle melder trykkes inn.   + Start evakuering av bygget.   + Når evakuering er i gang, sjekk hvilken detektor som gir signal, lokaliser hvor dette er i bygget, og løp til stedet for å avdekke om alarmen er reell. Ta med telefon.   + Alle alarmer skal håndteres som en reell hendelse. Før dør til rommet åpnes, sjekk om dørfeltet og dørhendel er varm. Dersom det er tydelig varme, må det antas at det brenner.   + Dersom brannalarmanlegget automatisk varsler brannvesenet, skal brannvesenet kontaktes på telefon 110, uavhengig om det brenner eller ikke. Dersom brannvesenet ikke får automatisk varsel, skal brannvesenet kun kontaktes dersom det brenner.   + Dersom det er sikkert at alarmen ikke er reell, gå tilbake til sentral og avstill alarmen. Tilbakestill deretter sentralen. Registrer hendelsen i Meldingslogg-boken. |

**Forvarsel fra sentral**

|  |
| --- |
| * + Forvarsel om brann varsles med lydsignal fra alarmsentralen uten at brannklokkene blir utløst. Dette betyr at sentralen har mistanke om at en brann er i ferd med å utvikle seg.   + Sjekk hvilken detektor som gir signal, lokaliser hvor dette er i bygget, og løp til stedet for å avdekke om alarmen er reell.   + Alle alarmer skal håndteres som en reell hendelse. Før dør til rommet åpnes, sjekk om dørfeltet og dørhendel er varm. Dersom det er tydelig varme, må det antas at det brenner.   + Ved reell brann, utløs nærmeste manuelle melder og start evakuering av bygget.   + Dersom det er sikkert at alarmen ikke er reell, gå tilbake til sentral og avstill alarmen. Tilbakestill deretter sentralen.   + Registrer hendelsen i Meldingslogg-boken. |

**Bekjemping av brann**

|  |
| --- |
| * + Den som oppdager brannen bør prøve å slokke brannen med tilgjengelig slukkeutstyr, men kun dersom dette kan gjøres uten fare for egen sikkerhet. Det er i utgangspunktet brannvesenet som skal slokke en brann.   + Dersom slokkeforsøk ikke lykkes, skal døren til rommet som brenner lukkes. Gi så informasjon om hvor det brenner når brannvesenet ankommer |

**Instruks ved øvrige avvik – Vedlegg 5**

**Feil på brannalarmsentralen**

|  |
| --- |
| * + Når feil på alarmsentral oppdages skal følgende gjøres:     - Idrettsservice sin beredskapsvakt kontaktes umiddelbart på **vakttelefon 409 23 804** for veiledning.     - Dersom det er aktivitet i bygget, skal disse i utgangspunktet avsluttes og bygget stenges. **Unntak** kan være aktuelt i tilfeller der det kun finnes et lavt antall personer (mindre enn 30) i en begrenset del av bygget der det er utgang direkte til terreng. Her vil det være tilstrekkelig at gruppen orienteres om situasjonen.   Det vil ikke være tillatt å slippe inn flere personer i bygget før anlegget er reparert, eller situasjonen er avklart. |

**Feil på utgangsmarkering/ledesystem**

|  |
| --- |
| * + Defekt utgangsmarkeringsskilt som følge av defekt lysrør eller intern teknisk feil. Når dette oppdages skal følgende gjøres:     - Avvik MÅ skrives inn i Meldingslogg-boken*.* Dersom feilen gjelder flere markeringsskilt, må Idrettsservice sin beredskapsvakt kontaktes på **vakttelefon 409 23 804**.     - Aktivitet i bygget kan normalt fortsette ved feil på ett skilt. Dersom flere av utgangene mangler utgangsmarkering, skal aktivitet i den delen av bygget som mangler markering i utgangspunktet avsluttes i samråd med beredskapsvakten. |

**Kraftig snøfall**

|  |
| --- |
| * + Ved kraftig snøfall vil det være fare for at nødutganger er sperret av snø. Kraftig snøfall vil også kunne hindre brannvesenets tilkomst frem til bygget. Det tillates ingen aktivitet i bygget før alle utganger er ryddet for snø og dørene fungerer som de skal.   Kontakt Idrettsservice sin beredskapsvakt på **vakttelefon 409 23 804** for råd og veiledning. |

**Sikkerhet i idrettshaller – Vedlegg 6**

Bergen kommune ønsker fokus på sikkerhet i idrettshallene. For å klare dette er vi avhengig av at alle brukerne også er sitt ansvar bevisst. Det er med andre ord ALLES ansvar å sørge for at utstyr er forsvarlig sikret under både bruk og lagring.

**Ved akutt alvorlig sykdom eller skade skal 113 kontaktes for råd!**

***Skoler og idrettslag:*** Utstyr og områder som brukes under kroppsøving, trening, kamp, turneringer, kurs etc.

* Ved rigging, under aktivitet, og ved nedrigging av utstyr, har lærere/trenere/arrangører ansvar for at flytting skjer på en forsvarlig måte for å unngå skader på personer, utstyr og bygg.
* Lærere/trenere/arrangører er ansvarlig for å sjekke at utstyret er i orden og forsvarlig sikret før aktivitet. Eksempelvis SKAL store håndballmål være fastboltet i gulvet, og små håndballmål sikres med sandsekker eller tilsvarende.
* Lærere/trenere/arrangører er ansvarlig for at utstyr ryddes på plass etter bruk. Det vil si at hallflaten skal være tom etter endt aktivitet.
* Ved rydding er lærer/trener/arrangør ansvarlig for at utstyret plasseres på en ryddig og forsvarlig måte inne på lagerrommet eller på annen anvist plass.
* Ved feil eller mangler på utstyr skal vert skrive dette i meldingsloggbok.

Utstyr og områder som ikke brukes under kroppsøving, trening, kamp, turneringer, kurs etc.

* Lærere/trenere/Vert er ansvarlig for å se til at arealet rundt spilleflaten er sikret før og under aktivitet. Traller, bagger, renholdutstyr, klisterstasjoner etc. som står i umiddelbar nærhet til spilleflaten skal fjernes.
* Lærere/trenere/Vert må se til at barn og unge ikke leker med idrettsutstyret inne på lagerrom før, under og etter aktivitet.